Alois Burger
Dr Alois Burger (* 9. Novämber 1908 z Hàwenau; † 20. Mai 1959 z Neistadt isch e dytsche Haimetschriftsteller gsii.

Lääbe 
Syni Eltere sin baidi vu Ebedinge chuu. Noch em Erschte Wältchrieg isch d Familie retuur chuu uf Ebedinge.

Dr Burger isch z Eschinge uf s Gimnasium gange un het urspringle welle ne Gwerblehrer gee. S Studium an dr Tächnische Hochschuel z Charlsrue het er aber wäg dr all schläächtere wirtschaftlige Lag mieße abbräche un het si derno freiwillig zum Rychsarbetdienscht gmäldet. Noch em Zweete Wältchrieg isch er uf Bonndorf retuurchuu. Är het zeerscht in dr Steinasäägi gschafft. Im Mai 1953 het er schließli uf dr Chraisverwaltig z Neistadt aafange schaffe. Är isch au langi Johr Laiter vu dr Volkshochschuel Neistadt gsii.

In syre Neistedter Zyt isch e Großdail vu syne Wärch entstande. Är het vor allem uf Alemannisch gschribe, näbe Gedicht au Verzellige au Heerspiil un Theaterstuck. Mer chännt hit no sy Stuck „De Fazi… oder de Nazi?“, e Kumedi iber e Burgermaischterwahl, un „S’Jakobs Brünnele“, e Volksspiil iber d Wassernoot z Ebedinge,
 
Di Badisch Zytig het zum 100. Geburtsdag iber en gschribe: 

Dr Südkurier het anne 2009 zue sym 50. Dodesdag gschribe:

An dr Faasnet het er als uf em Landsrootsamt Reede ghalte. Är het si au fir d Dier un Bflanze vu dr Region inträssiert, het vun e Hufe au di wisseschaftlige Näme gwisst.

In dr letschte Johr het dr Burger am e Roman iber e Flichtlingsschicksal gschafft, het dä aber nimi chenne abschließe. Am 20. Mai 1959 isch er im Alter vu 50 Johr an dr Folge vu me Häärzschlaag gstoorbe.

Wärch 
 S' Jahr ein - s' Jahr aus. Heiteres und Besinnliches zum Jahreslauf im Hochschwarzwald. Rosgarten, Konstanz 1962
 De Nazi oder de Fazi? Komödie um eine Bürgermeisterwahl. Donau-Post-Verlag, Donaueschingen 1953

Weblink 
 Alois Burger uf LEO-BW
 Täxtprobe uf dr Websyte vu dr Muettersproch-Gsellschaft
 Dichter der Heimat, Südkurier, 20. Mai 2009
 Zum 100. Geburtstag des Heimatschriftstellers. Lachen und grübeln mit Alois Burger, Badische Zeitung, 21. Dezämber 2008
 Lesung zu Ehren von Alois Burger, Badische Zeitung, 18. Dezämber 2008

Autor uf Alemannisch
Lyriker
Badener
Dütsche
Maa